Обично работиме на работ на она што е технолошки можно.
Секако инженерството е во јадрото на работата на ЕЅО.
Инженерството е како клуч кој ѝ овозможува на организацијата да ѝ пристапи и истражи Вселената.
Епизода 186 // Инженери во ЕЅО
ЕЅО, Европската Јужна Опсерваторија, дизајнира, гради и управува со некои од најнапредните телескопи и инструменти во светот.
За да го постигне ова, ЕЅО има потреба од многу талентирани инженери кои ги дизајнираат, развиваат и одржуваат овие чувствителни машини.
ЕЅО е движечката сила на европската копнена астрономија
и ја користи најнапредната технологија за да го стави во служба на астрономијата.
Затоа ни требаат најдобрите инженери за да ја снабди астрономската заедница со најдобрите телескопи.
За мене најважно е тоа што, всушност, го даваме резултатот од нашата работа,
нашите инструменти се меѓу најдобрите, нашите телескопи се меѓу најдобрите,
и дека на заедницата ѝ даваме вистинска алатка за да се занимава со наука.
Инженерите треба да ја создадат оваа технологија која е единствена во светот; резервните делови не се достапни на пазарот.
Секој пат кога имаме дефект, треба да интервенираме што е можно побрзо и понекогаш ни требаат делови на лице место за да извршиме поправка.
Значи инженерството е исклучително важно за ЕЅО.
Без инженери на прво место, ние нема да можеме да ги изградиме телескопите.
Околу половина од вработените во седиштето на ЕЅО во Гаршинг се инженери,
и тие сочинуваат голем дел од персоналот на ЕЅО во Чиле.
Овие високо квалификувани специјалисти покриваат многу различни полиња,
од традиционалните дисциплини како механичко, електрично и софтверско инженерство
на повеќе специфични области, како што се оптика, системи за детектори и криогенско инженерство.
Овие инженери имаат не само што имаат различни вештини, но исто така и различни искуства -
Разновидната работна средина на ЕЅО привлекува инженери од разни националности, родови и потекла.
Јас сум инженер за детектори и дизајнираме и испорачуваме системи за детектори за инструментите на телескопите на ЕЅО.
Во моментот работам на CCD на инструментот HARMONI.
CCD во основа е окото на инструментот.
Јас сум софтверски инженер.
Мојата одговорност е да го направам софтверот што го користат астрономите за истражување на небото
работи совршено за време на целата работна ноќ.
Во Гаршинг се развиваат и произведуваат телескопските инструменти и детектори.
Тие потоа се транспортираат во Чиле, каде што се инсталираат во објектите на ЕЅО.
Тука, тие се управуваат, одржуваат и поправаат
од страна на високо квалификувани инженери на ЕЅО кои работат во Чиле.
Исто така, повеќе инженерски активности се потребни за Екстремно Големиот Телескоп, или ELT,
кој во моментов е во изградба.
ELT ќе има главно огледало од 39 метри и ќе биде најголемиот оптички телескоп во светот.
Она што јас го правам во моментов во ЕЅО планирање,
со тим, фазата на склопување, интеграција и верификација на Екстремно Големиот Телескоп.
Работам како оптички инженер на ELT.
Значи, мојата улога е да работам на оптиката на овој Екстремно Голем Телескоп што во моментов го градиме.
Постојат неколку начини на кои можете да се вклучите со водечкото инженерство во ESO.
ЕЅО редовно вработува инженери на полно работно време во Гаршинг и Чиле.
Работата на професионален меѓународен и локален вработен е од витално значење за развојот на флотата од светски класа на иновативни телескопи и инструменти на ЕЅО.
Во текот на годината, конкурентни практиканти и стипендии им се нудат на високо квалификувани поединци.
Овие наградни програми им обезбедуваат на учесниците да се стекнат со искуство од прва рака со работа во првокласни проекти.
Има доволно простор за развој за време на инженерската кариера во ЕЅО.
Секогаш ќе има нови технологии, инструменти и детектори на кои ќе се работи.
Уште понапредни технологии се потребни за подобрување на објектите на ЕЅО и за да му се овозможи на ЕЅО да остане на браникот на светската астрономија,
осигурувајќи дека ѝ служи на астрономската заедница на најдобар можен начин.
Не толку често се добива шансата за да се работи на градење на гигантски телескопи во многу посебно место како Чиле.
Затоа ова го прави неверојатно посебно.
Да се ​​биде инженер во ЕЅО е одлична работа не само за техничките аспекти,
но, исто така, од човечка гледна точка, станува збор за работа со професионалци кои доаѓаат од целиот свет.
Чувството е многу посебно затоа што сте толку многу во срцето на она што се случува во астрономијата во моментот.
Лично уживам во тоа да бидам инженер.
Ова е уникатно место за инженерство, бидејќи се занимавате со напредна технологија, обично уникатни машини.
Затоа, тоа е многу возбудлива работа да се биде инженер.
Секако дека е точно дека ЕЅО немаше да биде светски водечка организација каква што е
без напорната работа на нејзините инженери.
Со нивна помош, ЕЅО е во можност да ги прошири границите на астрономската технологија.
ЕЅО е местото каде што заедно можеме да создаваме неверојатни работи.
Кога работите во ЕЅО, вие на некој начин земате учество во историјата на астрономијата.
Транскрипција на ЕЅО; Превод на Андреј Стојчевски: